માઈકલ જેક્શન એટલે મુનવોકર… એક એવું નામ જે પૉપ સિંગર તરીકે કહો કે અનબિલિવેબલ મુવમેન્ટ્સ દ્વારા ડાન્સર પ્રતિભા તરીકે ગણાવો તો પણ ન ભૂતો ન ભવિષ્યતિ. જેણે બીલી જીન વાળા સોંગમાં મુનવોક અને સ્મૂથ ક્રિમીનલમાં એન્ટી ગ્રેવિટી સ્ટેપ જેવા લાઇવ પરફોર્મન્સ દ્વારા દુનિયાના લાખો ખેરખાઓને વિચારતા કરી મુક્યા. એક એવો વ્યક્તિ જેણે રંગભેદ સામે પોતાના અસ્તિત્વને ટકાવી રાખવા સ્ટ્રગલ કરી. એક એવો વ્યક્તિ જેણે પોતાના પૉપ સોન્ગ અને ડાન્સ દ્વારા દુનિયાને પોતાના ચરણોમાં ઢળી જવા માટે મજબૂર કરી દીધી. જેના કોન્સર્ટ અરબો કરોડોમાં યોજાતા અને વેચાતા. એક એવો વ્યક્તિ જે રાજાશાહી ઠાઠ સાથે જ એન્ટ્રી કરતો… એક એવો વ્યક્તિ જે એક નજરે તો સાવ સ્ત્રી જેવો પણ લાગતો… એક એવો વ્યક્તિ જેણે ગોરા બનવા ચહેરા પર અઢળક સર્જરીઓ કરાવી… એક એવો વ્યક્તિ જેને ગે તરીકે પણ જોવામાં આવ્યો અને ચાઈલ્ડ એબ્યુસર તરીકે પણ… ( જો ઊંડાણમાં જઈએ તો એના ક્રિટિક્સ પણ છે, અને અઢળક સકારાત્મક કુશળતાના રિવ્યુઝ પણ છે. જે દરેક વ્યક્તિના હોય જ છે.)